Γιάννης Πατάκης

Ο Γιάννης Πατάκης του Δημητρίου (Νίκαια Λάρισας, 1940 - Λάρισα, 10 Απριλίου 2009) ήταν Έλληνας αγροτοσυνδικαλιστής. Υπηρέτησε ως βουλευτής και ευρωβουλευτής με το ΚΚΕ και ήταν ο πρώτος αγρότης που εξελέγη σε αυτές τις θέσεις. Το όνομά του συνδέθηκε με τις δυναμικές κινητοποιήσεις των αγροτών στην εθνική οδό, πρώτα στον κόμβο της "Βιοκαρπέτ" και έπειτα στα Τέμπη.

 Βιογραφία 
Γεννήθηκε στη Νίκαια της Λάρισας και ξεκίνησε να ασχολείται με τον αγροτοσυνδικαλισμό προδικτατορικά. Την τελευταία του πνοή άφησε ο αγροτοσυνδικαλιστής Γιάννης Πατάκης, in.gr, 10-4-2009, ανάκτηση 21-8-2013. Υπηρέτησε ως πρόεδρος της Κοινότητας Νίκαιας για αρκετές θητείες, κερδίζοντας τις εκλογές των ετών 1982, 1986 και 1990.

Διετέλεσε πρόεδρος επί μακρόν της Ενωτικής Ομοσπονδίας Αγροτικών Συλλόγων Νομού Λάρισας, μέχρι το 2006, οπότε παραιτήθηκε προκειμένου να αφήσει χώρο στους νεότερους συναδέλφους. Ήταν επίσης μέλος της Πανθεσσαλικής Συντονιστικής Επιτροπής Αγώνα, μέλος του Δ.Σ. του Συνεταιρισμού Νίκαιας και νομαρχιακός σύμβουλος Λάρισας.Υποψήφιοι ευρωβουλευτές , Μακεδονικό Πρακτορείο Ειδήσεων, ανάκτηση 21-8-2014.

Εξελέγη βουλευτής Λαρίσης στις εκλογές του 2000 με το ΚΚΕ.
Μετά την παραίτηση του ευρωβουλευτή Γιάννη Θεωνά παραιτήθηκε από βουλευτής την 1η Φεβρουαρίου 2001 και έγινε ευρωβουλευτής με το ΚΚΕ.Κοινοβουλευτική θητεία Γιάννη Πατάκη, στην ιστοσελίδα του Ελληνικού Κοινοβουλίου, ανάκτηση 21-8-2014. Την έδρα του στο Κοινοβούλιο κατέλαβε ο Δημήτρης Τσιόγκας.

Ήταν παντρεμένος με τη Μιμίκα Πατάκη και είχε έναν γιο, το Δημήτρη.Λύγισε η αγροτική «σημαία», Ελευθερία, 11-4-2009, ηλεκτρονική έκδοση, ανάκτηση 21-8-2014. 
Πέθανε από καρκίνο σε ηλικία 69 ετών και κηδεύτηκε στη γενέτειρά του.«Εφυγε» ο Γιάννης Πατάκης, Ριζοσπάστης, 11-4-2009, ηλεκτρονική έκδοση, ανάκτηση 21-8-2014.

 Παραπομπές 

Κατηγορία:Έλληνες αγροτοσυνδικαλιστές
Κατηγορία:Έλληνες κομμουνιστές
Κατηγορία:Βουλευτές Λάρισας
Κατηγορία:Βουλευτές εκλεγμένοι με το ΚΚΕ
Κατηγορία:Ευρωβουλευτές εκλεγμένοι με το Κομμουνιστικό Κόμμα Ελλάδας
Κατηγορία:Αγρότες